Volatilnost trga je volatilnost donosov finančnih inštrumentov/naložb. Volatilnost nam implicira razlike donosov. Če se trg strmo dviga/pada bo volatilnost visoka.

V svoji diplomski nalogi bom predstavil enega najbolj prepoznavnih indeksov volatilnost, VIX indeks in različne finančne inštrumente, ki ga uporabljajo. Preden pa se posvetim VIX indeksu, bom najprej razložil S&P 500 indeks in opcije, saj se ravno te uporabljajo pri izračunavi VIX.

Standard & Poor’s 500 ali S&P 500 indeks je najbolj uporabljena referenčna meritev za splošen ameriški delniški trg. Je kapitalizacijsko otežen indeks, pri računanju indeska se upošteva cene delnic 500 največjih ameriških podjetij in število delnic posamenznega podjetja, ki so na voljo na odprtem trgu.

Cboe Volatility Index oziroma VIX je bil razvit za napovedovanje pričakovane volatilnosti. Indeks prikazuje 30 dnevno pričakovano volatilnost vseh out-of-the-money S&P 500 nakupnih in prodajnih opcij, ki se iztečejo čez več kot 23 in manj kot 37 dni.

Z grafa lahko razberemo, da zgodovinski podatki potrjujejo, da sta VIX in S&P 500 povezana z negativno korelacijo. Negativna korelacija je najbolj izrazita ko finančni trgi doživijo velike izgube npr. za čas finančne krize med letoma 2008 in 2009. S&P 500 indeks je oktobra 2007 dosegel 1565,15 točk, najnižjo vrednost pa je dosegel marca 2009, ko je bila vrednosti 676,53. V istem časovnem okvirju je VIX zrasel iz 16,12 na 49,68 točke (vrh je dosegel novembra 2008 z vrednostjo 80,86).

Ker je VIX le merilo volatilnosti trga, z njim ne moremo investirati. Zato obstajajo različni finančni inštrumenti, s katerimi lahko pridobimo izpostavljenost proti VIX indeksu, VIX terminski posli in VIX opcije.

VIX terminski posli so v uporabi že od leta 2004 in jih najdemo pod kratico VX in VX01 do VX53. Terminski posli se iztečejo na sredo, ki je 30 dni pred petkom, ko se iztečejo S&P 500 opcije.

Vrednost terminskega posla s časom konvergira k vrednosti VIX. Zaradi tega so terminski posli, ki se bodo kmalu iztekli veliko bolj občutljivi na spremembe VIX, kot pa tisti z daljšo ročnostjo. Posli z daljšo ročnostjo imajo tudi višjo premijo.

Če investiramo v terminski posel z dolge pozicije, ko je VIX nizek, pričakujemo, da se bo volatilnost trga povišala, drugače bomo na izgubi.

Ob primeru, da je volatilnost trga visoka, pa z nakupom dolge pozicije terminskega posla menimo, da se bo volatilnost zmanjšala.

Vse te lastnosti so opažene v grafu terminskih poslov z ročnostjo januarja, februarja in marca 2018.

VIX opcije pa so v uporabi od leta 2006, najdemo jih pod kratico VIX. Podobno kot terminski posli, se opcije iztečejo v sredo, ki je 30 dni pred petkom, ko se iztečejo S&P 500 opcije. Opcije so evropske.